ישיבת **סיכום שנה** עם רכז מקצוע

חשוב היטב לפני תחילת השיחה על **מטרת השיחה**. אם מטרת השיחה היא לעורר נקודות למחשבה אצל הרכז על מנת שישפר את עבודתו והישגי התלמידים (והמורים) – חשוב להוביל את השיחה כך שהוא יוצא מחוזק ויודע מה עליו לעשות כדי להביא לאותה הצלחה.

קיימו את השיחה ב**מקום** נעים, ללא הפרעות. תאמו את הפגישה מראש עם הרכז בזמן שנוח לו. יידעו אותו מראש גם על אורך הפגישה.

בתחילת השיחה בקשו מהרכז לספר לכם **כיצד עברה עליו השנה בתפקיד**. בשלב הזה מספר הרכז מה שבא לו. הוא בוחר במה להתמקד, אפשר ללמוד מזה הרבה.

בשלב הבא **בחרו 2-3 שאלות** (כגון אלו המצורפות) והעלה אותן לדיון עם הרכז. חשוב מאוד לא לשאול הרבה מידי שאלות, זו אינה חקירה במשטרה ולא ראיון בעבודת מחקר.

זכרו שאתם בשלב הזה, ובכל פעם שהרכז מדבר, **מקשיבים** ולא מגיבים. נסו לזהות בדבריו משהו חיובי שתכלו לציין, בסוף דבריו, כמקור כוח שלו.

להלן דוגמאות לשאלות שיכולות לקדם **שיח פדגוגי מעצים** עם רכז המקצוע:

- מה הן **נקודות החוזק** **שלך** כרכז?

- במה הצלחת **לקדם** **את המקצוע** השנה בתפקידך כרכז מקצוע?

- כיצד **קידמת את הצוות**? איזה תהליך הובלת את הצוות?

- כיצד עבדת עם ה**צוות** שלך?

- מה עוד היית רוצה לעשות **לקידום הצלחת המקצוע**? מה אתה צריך לצורך כך?

- עם אילו **קשיים בתפקיד** התמודדת השנה?

- מה היו ה**קשיים** שלך השנה **בהובלת הצוות** /המקצוע להצלחה?

- מה ניתן לדעתך לשנות **בשנה הבאה** (או לקראת השנה הבאה) על מנת לשפר את המצב?

- מה ה**יעד** שאת לוקחת על עצמך **לשנה הבאה**?

- מה מה**מושגים** שדיברנו עליהם השנה עובד במקצוע שלך כבר ? (מה חזק ומה עדין חלש?) באילו **כלים** השתמשתם על מנת לשפר את הישגי התלמידים?

תוכניות לימודים/מיומנויות/מבחנים/חזרות/מיפויים/דפי תרגיל/דף נוסחאות. (דרכי הוראה מגוונות).

- מה היו **נקודות החוזק במקצוע** שלך לדעתך?

- מה היו **נקודות החולשה**?

מומלץ לחשוב מראש על **2 נקודות חוזק ו2 נקודות תורפה** של כל רכז.

בשלב ה**שיקוף** העלו רק דברים שיכולים לקדם אותו ואת התהליך. נסו להתייחס לנקודות החוזק והתורפה, שחשבתם עליהם מראש, מתוך הדברים שהוא אמר.

אפשר להתייחס גם למשהו שלא נאמר: אני הייתי רוצה להוסיף נקודה נוספת שאני רואה (חיובית או קושי). ואף לתת דוגמאות לדברים שהם לא זיהו או לא שמו לב אליו במהלך המחצית.

סיימו את השיחה בשאלה: **מה לקחת מהשיחה עכשיו?**

אם הדברים שאומר הרכז אינם בדיוק הדברים שחשוב לכם שייקח משיחה זו, הוסיפו: **הייתי רוצה שתיקח גם...**

צאו מהפגישה עם **2-3 יעדים מוסכמים** על שניכם לשנה הבאה. (רצוי שהיעדים יהיו רשומים ומנוסחים בצורה זהה.)

שיחה מועילה

שרית

יועצת ארגונית פדגוגית